ประกาศกรมสรรพสามิตเรื่องหลักเกณฑ์ วิธีการ และเงื่อนไขในการตรวจวัดปริมาณน้ำตาล[๑] เพื่อให้การตรวจวัดปริมาณน้ำตาลในสินค้าเครื่องดื่ม ของประเภทที่๐๒.๐๒ ประเภทที่ ๐๒.๐๓ และ ๐๒.๐๔ เพื่อใช้เป็นเกณฑ์ในการคำนวณภาษีเป็นไปโดยถูกต้อง มีมาตรฐาน และมีประสิทธิภาพอาศัยอำนาจตามความใน (๑) ของประเภทที่ ๐๒.๐๒ (๑) และ (๒)ของประเภทที่ ๐๒.๐๓ และ (๑) ของประเภทที่ ๐๒.๐๔ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ อธิบดีกรมสรรพสามิต จึงออกประกาศไว้ดังต่อไปนี้ข้อ ๑ การตรวจวัดปริมาณน้ำตาลในสินค้าเครื่องดื่มในประเภทที่ ๐๒.๐๒ ประเภทที่ ๐๒.๐๓ และประเภทที่๐๒.๐๔ ของบัญชีพิกัดอัตราภาษีสรรพสามิต ท้ายพระราชบัญญัติภาษีสรรพสามิต พ.ศ. ๒๕๖๐เพื่อใช้เป็นเกณฑ์ในการคำนวณภาษี ให้ตรวจวัดจากปริมาณน้ำตาลทั้งหมด (Total Sugar) ที่อยู่ในสินค้านั้น ๆทั้งน้ำตาลที่มีอยู่ตามธรรมชาติและน้ำตาลที่เติมในกระบวนการผลิตข้อ ๒ การตรวจวัดปริมาณน้ำตาลในสินค้าตามข้อ๑ ให้ใช้วิธีการตรวจวัดตามมาตรฐาน AOAC (Official Methods of Analysis of AOAC International) หรือวิธีที่เทียบเท่าที่ได้รับการรับรองมาตรฐาน ISO/IEC 17025 ในรายการทดสอบน้ำตาลทั้งหมด (Total Sugar)ข้อ ๓ การตรวจวัดปริมาณน้ำตาลในสินค้าตามข้อ ๑ด้วยวิธีการตามที่กำหนดไว้ในข้อ ๒ หากได้ตรวจวัดและมีผลวิเคราะห์โดยหน่วยงานดังต่อไปนี้ ให้ถือปริมาณน้ำตาลในสินค้าตามที่ปรากฏในผลวิเคราะห์นั้นเป็นเกณฑ์ในการคำนวณภาษีสรรพสามิต๓.๑ กรมสรรพสามิต๓.๒ สำนักงานคณะกรรมการอาหารและยา๓.๓ส่วนราชการหรือสถาบันที่สำนักงานคณะกรรมการอาหารและยาให้การยอมรับผลการตรวจวิเคราะห์อาหารเพื่อประกอบการขอขึ้นทะเบียนตำรับอาหารหรืออนุญาตใช้ฉลากอาหารข้อ ๔ กรณีผู้มีหน้าที่เสียภาษีสรรพสามิตยังไม่มีผลการตรวจวัดปริมาณน้ำตาลในสินค้าจากหน่วยงานตามข้อ๓.๒ หรือข้อ ๓.๓และประสงค์จะให้กรมสรรพสามิตเป็นหน่วยงานที่ตรวจวัดปริมาณน้ำตาลในสินค้าตามข้อ ๓.๑ให้ส่งตัวอย่างสินค้าเครื่องดื่มในประเภทที่ ๐๒.๐๒ ประเภทที่ ๐๒.๐๓ หรือประเภทที่๐๒.๐๔ ของบัญชีพิกัดอัตราภาษีสรรพสามิต ท้ายพระราชบัญญัติภาษีสรรพสามิต พ.ศ. ๒๕๖๐แล้วแต่กรณี ให้กรมสรรพสามิตตรวจวิเคราะห์ ไม่น้อยกว่า ๑๕ วันก่อนวันยื่นแบบแจ้งราคาขายปลีกแนะนำโดยตัวอย่างสินค้าที่ส่งให้กรมสรรพสามิตตรวจวิเคราะห์ ให้มีจำนวนไม่น้อยกว่า๓ ภาชนะบรรจุต่อหนึ่งตัวอย่างที่ส่งตรวจข้อ ๕ ให้ผู้มีหน้าที่เสียภาษีสรรพสามิตสำหรับสินค้าเครื่องดื่มในประเภทที่ ๐๒.๐๒ ประเภทที่ ๐๒.๐๓ หรือประเภทที่ ๐๒.๐๔ของบัญชีพิกัดอัตราภาษีสรรพสามิต ท้ายพระราชบัญญัติภาษีสรรพสามิต พ.ศ. ๒๕๖๐แล้วแต่กรณี เป็นผู้แจ้งผลการตรวจวัดปริมาณน้ำตาลในสินค้าพร้อมแสดงผลวิเคราะห์ปริมาณน้ำตาลของหน่วยงานตามข้อ ๓ เพื่อใช้เป็นเกณฑ์ในการคำนวณภาษีต่อเจ้าพนักงานสรรพสามิตพร้อมกับการยื่นแบบแจ้งราคาขายปลีกแนะนำกรณีที่มีการเปลี่ยนแปลงสูตรการผลิตสินค้าหรือเปลี่ยนแปลงปริมาณน้ำตาลในสินค้าตามวรรคหนึ่งให้ผู้มีหน้าที่เสียภาษีแจ้งผลการตรวจวัดปริมาณน้ำตาลในสินค้าพร้อมแสดงผลวิเคราะห์ปริมาณน้ำตาลของหน่วยงานตามข้อ๓ ใหม่ พร้อมกับการยื่นแบบแจ้งราคาขายปลีกแนะนำ หรือในกรณีที่ไม่มีการเปลี่ยนแปลงราคาขายปลีกแนะนำให้แจ้งผลการตรวจวัดปริมาณน้ำตาลในสินค้าพร้อมแสดงผลวิเคราะห์ปริมาณน้ำตาลก่อนการยื่นแบบรายการภาษีและชำระภาษีกรณีที่สินค้าตามวรรคหนึ่ง หรือวรรคสองซึ่งมีสูตรการผลิตเดียวกันและมีปริมาณน้ำตาลเท่ากันแต่มีหลายปริมาตรหรือมีปริมาณแตกต่างกันให้แจ้งผลการตรวจวัดปริมาณน้ำตาลในสินค้าพร้อมแสดงผลวิเคราะห์ปริมาณน้ำตาลเฉพาะสินค้าขนาดบรรจุใดขนาดบรรจุหนึ่งก็ได้ข้อ ๖ กรณีผู้มีหน้าที่เสียภาษีสรรพสามิตไม่มีผลการตรวจวัดปริมาณน้ำตาลในสินค้าจากหน่วยงานตามข้อ๓ มาแสดงต่อเจ้าพนักงานสรรพสามิตพร้อมกับการยื่นแบบแจ้งราคาขายปลีกแนะนำ ให้ใช้ปริมาณน้ำตาลในสินค้าที่ผู้มีหน้าที่เสียภาษีสรรพสามิตตรวจวัดหรือรับรองและแสดงต่อเจ้าพนักงานสรรพสามิตในการคำนวณภาษีทั้งนี้ให้ผู้มีหน้าที่เสียภาษีรายดังกล่าวดำเนินการส่งผลการตรวจวัดปริมาณน้ำตาลในสินค้าจากหน่วยงานตามข้อ๓ โดยเร็ว และหากปรากฏว่าผลการตรวจวัดปริมาณน้ำตาลในสินค้า จากหน่วยงานตามข้อ ๓สูงกว่าปริมาณน้ำตาลในสินค้าที่ผู้มีหน้าที่เสียภาษีสรรพสามิตตรวจวัดหรือรับรองและแสดงต่อเจ้าพนักงานสรรพสามิตในการคำนวณภาษีสรรพสามิตผู้มีหน้าที่เสียภาษีจะต้องเสียภาษีรวมทั้งเบี้ยปรับและเงินเพิ่ม ตามกฎหมายต่อไปข้อ ๗ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๔ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๒๓๔ (เล่มที่ ๑)/๒๔ พฤษภาคม๒๕๖๑